ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

MILL ขายหุ้นบุริมสิทธิ 223 ล้านบาท
คณะกรรมการบริษัท มิลล์คอนสตีลอินดัสทรีส์ (MILL) มีมติให้จัดสรรหุ้นบุริมสิทธิเพิ่มทุนหมวด ก. จำนวน 53,238,065 หุ้น ในราคาหุ้นละ 4.20 บาท จากมูลค่าหุ้นที่ตราไว้ (พาร์) หุ้นละ 0.40 บาท มูลค่ารวม 223.59 ล้านบาท ให้แก่นักลงทุนกลุ่มเฉพาะเจาะจง (พีพี) จำนวน 3 ราย 
สำหรับผู้ซื้อหุ้นดังกล่าว ประกอบด้วย Aero Sun Investments จำนวน 38,952,365 หน่วย มูลค่าประมาณ 163.59 ล้านบาท นายปฏิภาณ ชาตะเมธีกุล และนายวรพจน์ อำนวยพล ได้เท่ากันจำนวน 7,142,850 หุ้น มูลค่าประมาณ 29.99 ล้านบาท คงเหลือหุ้นบุริมสิทธิเพิ่มทุนหมวด ก. ที่ยังไม่ได้รับการจัดสรรอีกทั้งสิ้น 346,061,935 หุ้น 
ทั้งนี้ ความสำเร็จในการขายหุ้นครั้งนี้ ส่งผลให้ราคาหุ้นในตลาดหลักทรัพย์เมื่อวันที่ 10 มี.ค. 2553 ปรับตัวขึ้นแรงในช่วงบ่าย และปิดที่ 2.76 บาท บวก 0.12 บาท หรือ 4.55% 
สำหรับการจัดสรรหุ้นบุริมสิทธิเพิ่มทุนหมวด ก. และหมวด ข. ให้กับผู้ถือหุ้นของบริษัท บี อาร์ พี สตีล (BRP) จำนวน 18 ราย และ 8 ราย ตามลำดับ โดยผู้ถือหุ้นของ BRP จำนวน 18 ราย จะนำหุ้น BRP มาชำระเป็นค่าหุ้นบุริมสิทธิในราคาหุ้นละ 4.20 บาท ในอัตราส่วน 4.45 หุ้นของบริษัทต่อ 1 หุ้นของ BRP มูลค่าที่ตราไว้หุ้นละ 5 บาท 
นอกจากนี้ จัดสรรหุ้นบุริมสิทธิเพิ่มทุนหมวด ข. จำนวน 11.07 ล้านหุ้น ให้แก่ผู้ถือหุ้นของ BRP จำนวน 8 ราย โดยผู้ถือหุ้นของ BRP จะนำหุ้นมาชำระเป็นค่าหุ้นบุริมสิทธิในราคาหุ้นละ 4 บาท ในอัตราส่วน 4.68 หุ้นของบริษัทต่อ 1 หุ้น ของ BRP 
NFCUSCTRS เพิ่มเหตุถูกเพิกถอน
ตลาดหลักทรัพย์ประกาศให้บริษัท ปุ๋ยเอ็นเอฟซี (NFC) บริษัท ยูนิเวอร์แซล สตาร์ช (USC) และบริษัท ตรังผลิตภัณฑ์อาหารทะเล (TRS) เข้าข่ายอาจถูกเพิกถอนหลักทรัพย์เพิ่มเติมหลังนำส่งงบการเงินประจำปี 2552 ปรากฏว่า NFC และ USC มีส่วนของผู้ถือหุ้นมีค่าต่ำกว่าศูนย์ ส่วน TRS บริษัทหยุดประกอบกิจการชั่วคราวตั้งแต่วันที่ 31 ก.ค. 2552 
TK ขายหุ้นกู้ดอกเบี้ย 4.20%
บริษัท ฐิติกร (TK) แจ้งว่า คณะกรรมการบริษัทให้ออกและเสนอขายหุ้นกู้ครั้งที่ 1/2553 จำนวน 2 แสนหน่วย ขายในราคาพาร์ 1,000 บาท รวมทั้งสิ้น 200 ล้านบาท อัตราดอกเบี้ยคงที่ 4.20% ต่อปี อายุ 2 ปี 11 เดือน 18 วัน 
WELL VISION ซื้อหุ้นธนายง 11%
WELL VISION INVESTMENTS LIMITED รายงานว่า เมื่อวันที่ 5 มี.ค. ที่ผ่านมา WELL VISION INVESTMENTS LIMITED ได้มาหุ้นบริษัท ธนายง (TYONG) จำนวน 3.14% ส่งผลให้มีหุ้นทั้งสิ้น 11% ของทุนชำระแล้ว 
ทั้งนี้ ราคาหุ้น TYONG วันที่ 5 มี.ค. พุ่งขึ้น 8.11% หรือ 0.06 บาท ปิดที่ 0.08 บาท มูลค่าการซื้อขายหนาแน่น 297 ล้านบาท